**Szakképzési kerettanterv**

**a(z)**

**55 212 07**

**SZÓRAKOZTATÓ ZENÉSZ I.** **(billentyűs szakmairány)**

**szakképesítés-ráépüléshez**

**I. A szakképzés jogi háttere**

A szakképzési kerettanterv

* a nemzeti köznevelésről szóló 2011. évi CXC. törvény,
* a szakképzésről szóló 2011. évi CLXXXVII. törvény,

valamint

* az Országos Képzési Jegyzékről és az Országos Képzési Jegyzék módosításának eljárásrendjéről szóló 150/2012. (VII. 6.) Kormányrendelet,
* az állam által elismert szakképesítések szakmai követelménymoduljairól szóló 217/2012. (VIII. 9.) Kormányrendelet,
* a(z) 55 212 07 számú, szórakoztató zenész I. (billentyűs szakmairány) megnevezésű szakképesítés szakmai és vizsgakövetelményeit tartalmazó rendelet

alapján készült.

**II. A szakképesítés-ráépülés alapadatai**

A szakképesítés-ráépülés azonosító száma: 55 212 07

Szakképesítés-ráépülés megnevezése: Szórakoztató zenész I. (billentyűs szakmairány)

A szakmacsoport száma és megnevezése: 4.. Művészet, közművelődés, kommunikáció

Ágazati besorolás száma és megnevezése: XLII. Előadó-művészet

Iskolai rendszerű szakképzésben a szakképzési évfolyamok száma: 2 év

Elméleti képzési idő aránya: 40%

Gyakorlati képzési idő aránya: 60%

**III. A szakképzésbe történő belépés feltételei**

Iskolai előképzettség: érettségi bizonyítvány

 vagy iskolai előképzettség hiányában:

Bemeneti kompetenciák: az 54 212 08 szórakoztató zenész II. (szakmairány megjelölésével), az 54 212 02 egyházzenész II. (szakmairány megjelölésével), az 54 212 04 jazz-zenész II. (szakmairány megjelölésével), az 54 212 05 klasszikus zenész II. (szakmairány megjelölésével) és az 54 212 06 népzenész II. (szakmairány megjelölésével), szakképesítést igazoló bizonyítvány megszerzésével elsajátított kompetenciák

Szakmai előképzettség: az SZVK szerint

Előírt gyakorlat: nincs

Egészségügyi alkalmassági követelmények: nincs

Pályaalkalmassági követelmények: nincs

**IV. A szakképzés szervezésének feltételei**

**Személyi feltételek**

A szakmai elméleti és gyakorlati képzésben a nemzeti köznevelésről szóló 2011. évi CXC. törvény és a szakképzésről szóló 2011. évi CLXXXVII. törvény előírásainak megfelelő végzettséggel rendelkező pedagógus és egyéb szakember vehet részt.

Ezen túl az alábbi tantárgyak oktatására az alábbi végzettséggel rendelkező szakember alkalmazható:

|  |  |
| --- | --- |
| **Tantárgy** | **Szakképesítés/Szakképzettség** |
| angol szakmai nyelv | angol nyelvvizsga és zenész szakmai végzettség |
| stúdió gyakorlat | mérnök, stúdió technikus, technikus |

**Tárgyi feltételek**

A szakmai képzés lebonyolításához szükséges eszközök és felszerelések felsorolását a szakképesítés szakmai és vizsgakövetelménye (SZVK) tartalmazza, melynek további részletei az alábbiak: Nincs.

Ajánlás a szakmai képzés lebonyolításához szükséges további eszközökre és felszerelésekre: Nincs.

**V. A szakképesítés-ráépülés óraterve nappali rendszerű oktatásra**

|  |  |  |  |  |
| --- | --- | --- | --- | --- |
| évfolyam | heti óraszám  | éves óraszám  | heti óraszám  | éves óraszám |
| szabad sáv nélkül | szabad sáv nélkül | szabadsávval | szabadsávval |
| 3/15. évfolyam | 31 óra/hét | 1116 óra/év | 35 óra/hét | 1260 óra/év |
| Összes gyakorlat |   | 160 óra |   | 160 óra |
| 4/16. évfolyam | 31 óra/hét | 961 óra/év | 35 óra/hét | 1085 óra/év |
| **Összesen:** |  | **2237 óra** |  | **2505 óra** |

1. számú táblázat

**A szakmai követelménymodulokhoz rendelt tantárgyak heti óraszáma**

|  |  |  |  |
| --- | --- | --- | --- |
| Modul | **Szórakoztató zenész/énekes I.** | **Ráépülés** | **Összesen** |
| **Tantárgyak** | **15. évf.** | **16. évf.** | **3/15-4/16** |
| 12075-16 Szórakoztató zenész I. tevékenysége | hangszer/ének főtárgy és korrepetálás gyakorlat | 6 | 6 | 12 |
| zenekari, énekkari, előadóművészi gyakorlatok | 8 | 8 | 16 |
| pedagógiai gyakorlati ismeretek | 3 | 3 | 6 |
| angol szakmai nyelvismeret gyakorlata | 1 | 1 | 2 |
| zeneelmélet | 2 | 2 | 4 |
| szolfézs és könnyűzene történet | 4 | 4 | 8 |
| pedagógiai elméleti ismeretek | 3 | 3 | 6 |
| hangszerelési, zeneszerzési alapismeretek | 2 | 2 | 4 |
| angol szakmai nyelv elmélete | 2 | 2 | 4 |
| **összes óra** | **31** | **31** | **62** |
| Gyakorlat  | 18 | 18 | 36 |
| Elmélet  | 13 | 13 | 26 |
| Gyakorlat 60% | **61%** |
| Elmélet 40% | **39%** |

A 2. számú táblázat „A szakmai követelménymodulokhoz rendelt tantárgyak és témakörök óraszáma” megadja a fent meghatározott heti óraszámok alapján a teljes képzési időre vonatkozó óraszámokat az egyes tantárgyak témaköreire vonatkozóan is (szabadsáv nélküli szakmai óraszámok).

2. számú táblázat

**A szakmai követelménymodulokhoz rendelt tantárgyak és témakörök óraszáma**

|  |  |  |  |
| --- | --- | --- | --- |
| Modul | **Szórakoztató zenész/énekes I.** | **Ráépülés** | **Összesen** |
| **Tantárgyak** | **15. évf.** | **16. évf.** | **3/15-4/16** |
| 12075-16 Szórakoztató zenész I. tevékenysége | hangszer/ének főtárgy és korrepetálás gyakorlat | 216 | 186 | **402** |
| zenekari, énekkari, előadóművészi gyakorlatok | 288 | 248 | **536** |
| pedagógiai gyakorlati ismeretek | 108 | 93 | **201** |
| angol szakmai nyelvismeret gyakorlata | 36 | 31 | **67** |
| zeneelmélet | 72 | 62 | **134** |
| szolfézs és könnyűzene történet | 144 | 124 | **268** |
| pedagógiai elméleti ismeretek | 108 | 93 | **201** |
| hangszerelési, zeneszerzési alapismeretek | 72 | 62 | **134** |
| angol szakmai nyelv elmélete | 72 | 62 | **134** |
| **összes óra:** | **1116** | **961** | **2237** |
| Gyakorlat 60% | 648 | 558 | **1366** |
| Elmélet 40% | 468 | 403 | **871** |
| Összefüggő gyakorlat | 160 | **160** |

A szakképzésről szóló 2011. évi CLXXXVII. törvény 8.§ (5) bekezdésének megfelelően a táblázatban a nappali rendszerű oktatásra meghatározott tanulói kötelező szakmai elméleti és gyakorlati óraszám legalább 90%-a felosztásra került.

A szakmai és vizsgakövetelményben a szakképesítésre meghatározott elmélet/gyakorlat arányának a teljes képzési idő során kell teljesülnie.

A tantárgyakra meghatározott időkeret kötelező érvényű, *a* *témakörökre kialakított óraszám pedig ajánlás*.

**A**

**12075-16 azonosító számú**

**Szórakoztató zenész I. tevékenysége**

**megnevezésű**

**szakmai követelménymodul**

**tantárgyai, témakörei**

A 12075-16 azonosító számú Szórakoztató zenész I. tevékenysége megnevezésű szakmai követelménymodulhoz tartozó tantárgyak és témakörök oktatása során fejlesztendő kompetenciák

|  |  |  |  |  |  |  |  |
| --- | --- | --- | --- | --- | --- | --- | --- |
|   | Billentyűs főtárgy és korrepetálás gyakorlat | Zenekari, énekkari, előadóművészi gyakorlatok | Angol szakmai nyelvismeret gyakorlata | Angol szakmai nyelvismeret elmélete | Zeneelmélet  | Szolfézs és könnyűzene történet | Hangszerelési, zeneszerzési alapismeretek |
| FELADATOK |
| Hangszerét, énekhangját természetesen, oldottan ökonomikusan kezeli | x | x |  |  |  |  | x |
| Kimunkált, magas fokú megfelelő technikai biztonságérzettel és előadói készségekkel ad elő | x | x |  |  |  |  | x |
| A zenét szép, kifejező, hangon szólaltatja meg  | x | x |  |  |  |  |  |
| A műveket helyes tempóban, pontos ritmusban, szólaltatja meg | x | x |  |  |  |  |  |
| Az előadásra kerülő műveket stílushűen, művészi színvonalon és érzelmileg kifejezően adja elő  | x | x |  |  |  |  |  |
| Szólistaként és együttes tagjaként művészi színvonalon ad elő | x | x |  |  |  |  |  |
| Kis -és nagyzenekar tagjaként maradéktalanul szolgálja a mű előadását | x | x |  |  |  |  |  |
| Tisztán intonál | x | x |  |  |  |  |  |
| Hangszeres zenei kíséretet ad | x | x |  |  |  |  |  |
| A zeneműve(ke)t folyamatosan gyakorolja (egyéni munka), előadás-szerűen próbálja  | x | x |  |  |  |  |  |
| A zenei műfajnak megfelelő stílusokban improvizál | x | x |  |  |  |  |  |
| Zeneműveket harmonizál | x | x |  |  | x | x | x |
| Zeneműve(ke)t próbál (csoportos munka), | x | x |  |  |  |  |  |
| A zeneművet más hangnembe transzponálja | x | x |  |  | x | x | x |
| Önállóan hangszereléseket készít  |  |  |  |  |  |  | x |
| Szólamkottákat készít |  |  |  |  | x | x | x |
| Széles magyar és nemzetközi, különböző stílusokat magába foglaló repertoárral rendelkezik | x | x |  |  |  |  |  |
| A zenei műfaj zeneelméletét magas szinten ismeri, ezen belül:- az akkordok felépítését és jelölését,- az akkordtípusokat, szekvenciákat |  |  |  |  | x |  |  |
| Elsajátítja- a hangszerelés alapismereteit, - a zeneszerzési alapismereteit, - a szórakoztató zenei műfaj történetének meghatározó alkotóinak, előadóinak legfontosabb ismérveit, - a műfaj angol nyelvű kifejezéseit |  |  |  |  | x |  | x |
| SZAKMAI ISMERETEK |
| Magas szintű szórakoztató zenei zeneelmélet |  |  |  |  | x |  | x |
| Szolfézs ismeretek |  |  |  |  |  | x |  |
| Stílusos, pontos, tagolt, kifejező művészi színvonalú előadás | x | x |  |  |  |  |  |
| Technikai és zenei szempontból tudatos, magas színvonalú előadás | x | x |  |  |  |  |  |
| A repertoár nagy részének kotta nélküli bemutatása | x | x |  |  |  |  |  |
| Blattolás | x | x |  |  |  | x |  |
| Dinamikailag árnyalt hang, érzelmileg átélt, ritmikailag pontos, stílusos  | x | x |  |  |  |  |  |
| Előadás | x | x |  |  |  |  |  |
| Kiszenekari, nagyzenekari, énekkari gyakorlati ismeret | x | x |  |  |  |  |  |
| Angol szakmai és társalgási szintű nyelvismeret,  |  |  | x | x |  |  |  |
| Zenei menedzselési és marketing alapismeret |  |  | x |  |  |  |  |
| SZAKMAI KÉSZSÉGEK |
| Hangszeres készség | x | x |  |  |  |  |  |
| Manuális készség | x | x |  |  |  |  |  |
| Ritmus-tempo érzék | x | x |  |  | x | x | x |
| Zenei hallás készség | x | x |  |  | x | x | x |
| Előadói készség | x | x |  |  |  |  |  |
| Hangszerkezelési készség | x | x |  |  |  |  |  |
| SZEMÉLYES KOMPETENCIÁK |
| Állóképesség | x | x |   |  |   |   |   |
| Kézügyesség | x | x |  |  |  |  |  |
| Stabil kéztartás | x | x |  |  |  |  |  |
| Elhivatottság, elkötelezettség | x | x |  |  | x | x | x |
| Fejlődőképesség, önfejlesztés | x | x |  |  | x | x | x |
| Monotónia-tűrés | x | x |  |  |  |  |  |
| Önállóság | x |  |  |  |  |  |  |
| Rugalmasság |   | x |   |  |   |   |   |
| Stressztűrő képesség | x | x | x |  |   |   |   |
| TÁRSAS KOMPETENCIÁK |
| Általános tanulóképesség | x |   | x |  | x | x | x |
| Emlékezőképesség (ismeretmegőrzés) | x | x | x |  | x |   |   |
| Figyelem összpontosítás | x | x | x |  | x | x |   |
| MÓDSZERKOMPETENCIÁK |
| Kreativitás, ötletgazdagság | x | x |   |  |   |   | x |
| Figyelemmegosztás | x | x | x |  |   |   |   |
| Inspiráló készség |   | x |   |  |   | x | x |

1. **Billentyűs hangszeres főtárgy és korrepetálás gyakorlat tantárgy 402 óra**
	1. **A tantárgy tanításának célja**

|  |
| --- |
| A tantárgy tanításának az a célja, hogy a tanuló hangszerét természetesen, oldottan ökonomikusan kezelje. |
| Kimunkált, magas fokú, megfelelő technikai biztonságérzettel és előadói készségekkel adjon elő. |
| A zenét szép, kifejező, hangon szólaltassa meg. |
| A műveket helyes tempóban, pontos ritmusban, szólaltatja meg. |
| Az előadásra kerülő műveket stílushűen, művészileg és érzelmileg kifejezően adja elő. |
| Művészi színvonalon ad elő |

* 1. **Kapcsolódó szakmai tartalmak**

A zenemű előadása a végcélja az előadóművészi, zenészi tevékenységnek. Ezért minden tantárgy, téma ezt a cél szolgálja, egymást kiegészítve az elméleti és gyakorlati szakmai tartalmak.

* 1. **Témakörök**
		1. ***Technikaképzés 62 óra***

Természetes, oldott hangszerkezelés.

Technikai és zenei szempontból tudatos elemző gyakorlás.

A kialakított technika önálló továbbfejlesztése.

Lapról olvasási készség kialakítása, amely az egyéni és zenekari játékhoz szükséges.

A hangszerhez, az énekléshez, a műfajhoz kapcsolódó átfogó repertoárismeret.

Kiművelt zenei hallás kialakítása.

Az előadásra kerülő művek tudatos technikai kivitelezése, biztonságos, stílushű és művészileg kifejező előadása.

Az egyénileg megtanult művek előadása kisebb (combo-jellegű) és nagyobb (big-band és egyéb nagyzenekari) együttesekkel, szólista kísérete.

A zenekari munka során az előadási darabnak és a zenekar összetételének megfelelő játékmód kialakítása).

Megfelelő koncentráló és kontrolláló képesség kialakítása.

A zenei memória fejlesztése.

A saját adottságoknak megfelelő gyakorlási módszer kialakítása.

A tonalitások meghatározása.

A tudásanyag nagy részének kotta nélküli előadása.

A hangszeren szerzett gyakorlat alkalmazása előadásokon, stúdiófelvételeken.

A moll subdomináns és a moll domináns értelmezése.

Kadenciális szekvencia gyakorlati alkalmazása dúr és moll tonalitásban.

A váltódominánsok elvének ismerete, váltó- és mellékdominánsok alkalmazása kadenciális szekvenciákban.

Tonális kitérők felismerése az előadási darabokon belül, horizontálás.

A repertoár standardjainek improvizálása.

Jazzes játékformák alkalmazása

Jazzes frázisok képzése. Dallami patternek.

Összetettebb blues harmonizációk alkalmazása.

Moll bluesok, blues-frázisok komponálása, rögtönzések leírása.

Az ismertebb számok transzponálása a leggyakrabban használt hangnemekbe.

* + 1. ***Előadókészség fejlesztése 72 óra***

Különböző ritmusképletek, mozgásformák, hangsúlygyakorlatok.

Pontozott ritmus, átkötött hang, triola-duola váltás, ritmikai előlegezés.

A ritmusértékek belső osztása.

Frazírozási gyakorlatok.

Basszusvezetés.

A leggyakoribb dúr és moll blues-sémák.

Az összetett akkordok ismerete és alkalmazása (alterációk, perakkordok, perbasszusok)

Összetettebb blues harmonizációk, a II-V-I-es séma megjelenése.

Dúr és moll kadenciák, kromatikus és diatonikus bővítések és behelyettesítések (bővített kvartos behelyettesítés).

Diatonikus, egészhangú, egész-fél, fél-egész, kromatikus és akkordskála-gyakorlatok.

Különböző stílusú rögtönzések leírása, elemzése, megtanulása és előadása.

Dinamikailag árnyalt és kifejező hangképzés.

A zenei anyag kottahű, stílusos, a zenei összefüggéseket visszaadó és kifejező előadása

* + 1. ***Előadási ismeretek 72 óra***

Stílustanulmányok, kísérés, szóló, combo, big band játék.

Bonyolultabb ritmikák (swing, afro-amerikai, latin, rock, stb.) ismerete és alkalmazása.

A szóló és zenekari játék alapjainak megismerése és a dallami gondolkodás kifejlesztése.

Improvizációs elmélet és gyakorlat.

Az előadott mű stílusának megfelelő rögtönzés bemutatása.

Páros és páratlan metrumok, aszimmetrikus hangsúlygyakorlatok.

Tánczenei számok akkordjelölésének és dallamának a leírása.

A nápolyi szextes formák ismerete.

Az európai, latin-amerikai tánczenei formák ismerete és stílusos alkalmazása. Az észak-amerikai formák stílusos előadása, az off-beat rendszer (hangsúlyeltolódások) ismerete és alkalmazása, frazírozás.

Az alábbi tánczenei formák ismerete és alkalmazása: angol- és bécsi keringő, foxtrott, charleston, csárdás, ragtime, swing, slow, shuffle, rock and roll, slow-rock, rumba, samba, cha-cha, bossa nova, paso doble, tangó, soul, funky, disco, stb.

Saját repertoár kialakítása, amely átöleli a szórakoztató zenei műveket: külföldi és magyar slágerek, népszerűbb filmzenék, musicalek, a szalonzene irodalmának ismertebb darabjai.

Transzkripciók.

* + 1. ***Egyéni korrepetálás 64 óra***

A tanultak elmélyítése, ismétlése, a főtárgy órán megismertek újbóli meghallgatása, visszaadása szaktanár segítségével.

* + 1. ***Egyéni korrepetálás - készségfejlesztés 64 óra***

A zenei anyag megszólaltatásának pontosítása, helyes technikaképzés, továbbá a zenemű stílusának megfelelő előadás elősegítése. Az éneklő zenészek esetében a hangterjedelemnek megfelelő hangnem kiválasztása.

* + 1. ***Egyéni korrepetálás – repertoárbővítés 68 óra***

A zeneművek alkotta repertoár a szórakoztató zene elengedhetetlen kelléke. A tanuló, ha szakképesítését megszerezte – amennyiben nem tanul tovább, vagy nem választ más irányt – a szórakoztatás területén (pl. rendezvények, események vendéglátóhelyi szórakoztatás) mennyiségben és sokszínűségében is olyan repertoárral kell, hogy rendelkezzen, amely bőven elégséges legyen egy ilyen típusú eseményen való közreműködéshez. Ezért a repertoár kialakítása, bővítése és az ehhez, a korrepetálási gyakorlaton nyújtott segítség az egyik alapvető feladata a szakképzésnek ebben a szakmában.

* 1. **A képzés javasolt helyszíne (ajánlás)**

*hangszeres tanterem*

* 1. **A tantárgy elsajátítása során alkalmazható sajátos módszerek, tanulói tevékenységformák (ajánlás)**
		1. **A tantárgy elsajátítása során alkalmazható sajátos módszerek (ajánlás)**

|  |  |  |  |
| --- | --- | --- | --- |
| Sorszám | Alkalmazott oktatási módszer neve | A tanulói tevékenység szervezeti kerete | Alkalmazandó eszközök és felszerelések  |
| egyéni | csoport | osztály |
| 1. | előjátszás | x | x |   |   |
| 2. | zenei anyag bemutatása CD-ről | x | x |   |   |
| 3. | zenei anyag bemutatása zongorán | x | x |   |   |
| 4. | házi feladat | x |   |   |   |

* + 1. **A tantárgy elsajátítása során alkalmazható tanulói tevékenységformák (ajánlás)**

|  |  |  |  |
| --- | --- | --- | --- |
| Sorszám | Tanulói tevékenységforma | Tanulói tevékenység szervezési kerete (differenciálási módok) | Alkalmazandó eszközök és felszerelések  |
| egyéni | csoport-bontás | osztály-keret |
| 1. | Ismeretalkalmazási gyakorló tevékenységek, feladatok |
| 1.1. | Írásos elemzések készítése | x |   |   |   |
| 1.2. | Leírás készítése | x |   |   |   |
| 1.3. | Tesztfeladat megoldása | x | x |   |   |

* 1. **A tantárgy értékelésének módja**

A nemzeti köznevelésről szóló 2011. évi CXC. törvény. 54. § (2) a) pontja szerinti értékeléssel.

1. **Zenekari, énekkari, előadóművészi gyakorlatok tantárgy 536 óra**
	1. **A tantárgy tanításának célja**

A zenei alkotások nagy többségének közvetítő nyelve – műfajra tekintet nélkül – a zenekar, amely megsokszorozza a zenei kifejezési eszközöket, felerősíti a hatást, a látványt.

Ez érvényesül a szórakoztató zene területén is, a szórakoztató zene valamennyi (tánczene, pop-rockzene, népi-cigányzene, szalonzene) műfajában.

A szórakoztató zenei képzettségű muzsikusok elsősorban együttesek tagjaként hasznosíthatják, érvényesíthetik tudásukat, felkészültségüket. Ezért szakképzésünk középpontjában a hangszeres képzésen alapuló zenekari gyakorlat áll.

A szakképzés folyamán a tanulók a kötelezően megtanult és szabadon választott művekből több koncertet kitöltő repertoár ismeretére tesznek szert. A zenekari gyakorlat oktatásának célja és feladata, hogy a tanuló

* a megszerzett elméleti és hangszeres-énekes tudására, készségeire építve elsajátítsa a zenekari játék gyakorlatát,
* megismerje a szórakoztató zene legfontosabb műfajait és stílusait, az adott műfaj alapműveit, népszerű alkotásait.

A szakképzés célja az is, hogy felkészítse a tanulót

* a szórakoztatás sokszínű szakmai lehetőségeire és igényére,
* szalonzenekarban, big-bandben, népi-cigányzenekarban való közreműködésre,
* önálló zenekari produkciók, koncertek előadására,
* énekesek kísérésére,
* vendéglátóhelyeken tánczene, cigányzene szolgáltatására.
* arra, hogy tegyen szert nagyfokú együttjátszási, alkalmazkodó készségre,
* a zenekari gyakorlat repertoárjának elsajátítására.

A kerettantervhez ajánlott repertoárt csatolunk.

* 1. **Kapcsolódó szakmai tartalmak**

A zenekari gyakorlatok kölcsönhatásban vannak valamennyi a zenei képzést szolgáló ismerettel.

* 1. **Témakörök**
		1. ***Kiszenekari (kamara) gyakorlat 124 óra***

A tananyag meghatározása, illetve kiválasztása a kötelező művekre és a szabadon választott művekre épül.

A kötelező művek meghatározásánál alapelv, hogy a képzés felölelje az adott zenei műfaj a „klasszikussá” vált műveket, illetve szerzőit, akik az adott alkotókorszak meghatározó személyiségei voltak, műveik, dalaik világsláger volt, és a közönség, a hallgatóság a mai napig szívesen hallgatja.

További alapelv a művek változatossága. Ügyelni kell, hogy az összeállítás tempóban, karakterben, ritmikájában változó nehézség fokú művek szerepeljenek.

A szabadon választott műveket a zenekar technikai felkészültségétől, ambíciójától függően lehet kiválasztani. A művek között szerepelhetnek kortárs szerzők, saját művek, különösen fontos az, hogy minél több magyar dal szerepeljen a zenekar műsorában.

A kiszenekari gyakorlat fontos feladata, hogy a tanulóval megismertesse az együttes munka legfontosabb, alapvető szabályait és azok gyakorlati alkalmazását, továbbá az együttes zenélés örömét.

* + 1. ***Stúdió-kiszenekari gyakorlat 62 óra***

A stúdió zenekari gyakorlat során a tanulók a kiszenekari (kamara) gyakorlat során megismert és elsajátított zeneműveket a stúdió körülményei között gyakorolják. Ezzel egyidejűleg ismerik meg a stúdiófelvétel készítés, és a zenekari munka összefüggéseit, tapasztalatokat szerezve a zenei felvételek készítésének gyakorlatából is.

* + 1. ***Nagyzenekari vagy Big Band gyakorlat 62 óra***

A tanuló mind a hangszeres, és zenei felkészültségben olyan tudásra tegyen szert, amely lehetőséget biztosít számára, hogy nagyzenekari játék, az írott anyag megfelelő értelmezéssel történő játékára alkalmas legyen. Kielégítő képességeket szerezzen a kottaolvasás területén, járatos legyen a különböző zenei irányzatok, stílusok előadásában. A nagyzenekari játék elsősorban a népi-cigányzene klasszikusokat tanuló és bemutató képzésének része, akár kamara-szimfonikus zenekari összeállításban, akár koncert-cigányzenekari összetételben. A Big-Band formáció a tánczene, pop-rockzene tanulói számára biztosítja e meghatározó fontosságú zenei hangzásvilág megismerését.

Ajánlott irodalom a Big-Band gyakorlathoz:

Eisenhauer: Contemporary Jazz Concept, Günther Karpa: Studio Dresdner Tanz-Sinfoniker, Jim Snidero: Jazz Conception

* + 1. ***Nyilvános előadási gyakorlat 124 óra***

A főtárgyi órán, a zenekari gyakorlatokon elsajátított zeneművek nyilvános előadás egyfelől szolgálja a színpadhoz, a nyilvánossághoz történő alkalmazkodást, azt a helyzetet, amikor nyilvánvalóvá válik, hogy az előadó-művészet, így a szórakoztatás nem engedi meg azt, hogy a tanuló ne nézzen szembe közönségével, hallgatóival. Másfelől azonnali kontroll és teszt arra, hogy a tanuló rendelkezik-e azokkal a képességekkel, amelyek e nyilvánosságot a zenei teljesítményt fokozó, a lámpalázat és az izgalmat, az előadás szolgálatába állítani képes eszközként tudja-e használni.

* + 1. ***Zenerögzítési gyakorlat 40 óra***

A hangszeres játék rögzítése szorosan kapcsolódik a zenekari gyakorlat, a stúdió zenekari gyakorlat témakörökhöz. Ebben a folyamatban a tanuló a zenekari és stúdió gyakorlat azon elemeit tanulja meg, amikor az előadásából rögzített felvétel lesz. A rögzítés a zenében is a legszigorúbb szakmai ellenőrzési eszköz. A felvétel visszaadja a hangszeres, énekes játék zenei erényeit és hibáit, valamint szembesít a technikai megoldások célszerűségével, alkalmazhatóságával.

* + 1. ***Előadó-művészeti gyakorlat 62 óra***

Az előadó-művészet gyakorlat során a gyakorlati képzés keretében a tanulók:

* személyiség- és képességfejlesztés keretében bővítsék é s fejlesszék viselkedés- és szereprepertoárjukat;
* fektessenek különös hangsúlyt érzelmi intelligenciájuk fejlesztésére;
* ismerjék meg és sajátítsák el a színpadi jelenlét, a színpadi mozgás szabályait, szakmai és esztétikai követelményeit, az előadói szerephelyzet, szakmai ismeretrendszerét és gyakorlatát, a különféle hatáskeltési mechanizmusokat;
* tapasztalják meg, éljék át a „sztárhelyzet” drámai szituációját, s dolgozzák fel közösen e közvetlen élmények egyénekre vonatkozó tanulságait;
* készség szinten sajátítsák el a perszonális színpadi hatásmechanizmusok legelemibb alapfogásait;
* sajátítsák el a társas viselkedés alapvető illem- és erkölcsi szabályait a jó modor nyelvi- és magatartásbeli elvárásait, a jó kontaktusteremtő- és fenntartó képesség tartalmi és formai elemeit.

Ismerjék a színpad alapvető elemeit:

* a színpadi tér,
* a színpadi mozgás,
* a hatás, a hatáskeltés művészete,
* a színpadi látványelemek, (díszlet, jelmez, világítástechnika, egyéb technikai segédeszközök),
* az érzelmi manipuláció,
* a produkció tartalmi és formai szerkezete,
* az előadás időszerkezete,
* a siker anatómiája,
* a rögtönzés módszertana.
	+ 1. ***Énekkari (kórus) gyakorlat 62 óra***

Az énekkari gyakorlat során a tanulók megismerkednek az együttes éneklés élményével, az adott műfaj énekes irodalmának különböző stílusú műveivel, továbbá az énekkar és a kísérő zenekar együttműködésének sajátosságaival is.

Az énekkari munkában való részvétel kötelező minden hangszeres tanuló számára is, ez az a lehetőség, amikor a csoportos éneklés önbizalmat tud adni, az egyénileg énekelni nem képes növendéknek. Ez jelentős hatást tud gyakorolni a zenei egyénisége fejlődésére is.

* 1. **A képzés javasolt helyszíne (ajánlás)**

*tanterem, stúdió, klub, koncertterem*

* 1. **A tantárgy elsajátítása során alkalmazható sajátos módszerek, tanulói tevékenységformák (ajánlás)**
		1. **A tantárgy elsajátítása során alkalmazható sajátos módszerek (ajánlás)**

|  |  |  |  |
| --- | --- | --- | --- |
| Sorszám | Alkalmazott oktatási módszer neve | A tanulói tevékenység szervezeti kerete | Alkalmazandó eszközök és felszerelések  |
| egyéni | csoport | osztály |
| 1. | Zenei anyag önálló feldolgozása | x |   |   |   |
| 2. | Zenei anyag elsajátítása segítséggel | x | x |   |   |
| 3. | A zenemű hangfelvétele információinak rendszerezése | x | x |   |   |
| 4. | Együttműködés az együttesben | x | x |   |   |

* + 1. **A tantárgy elsajátítása során alkalmazható tanulói tevékenységformák (ajánlás)**
	1. **A tantárgy értékelésének módja**

A nemzeti köznevelésről szóló 2011. évi CXC. törvény. 54. § (2) a) pontja szerinti értékeléssel.

1. **Angol szakmai nyelvismeret gyakorlata tantárgy 67 óra**
	1. **A tantárgy tanításának célja**

Az angol szakmai és társalgási szintű nyelvismeret célja az, hogy a tanuló képes legyen saját ügyében ezen a nyelven is eljárni, kommunikálni, szerződést, kötni tárgyalni munkafeltételekről, másfelől legyen tisztában a tánczene és a rockzene (és a jazz zene) anyanyelvének is tekinthető angol nyelv legfontosabb szakmai kifejezéseivel.

* 1. **Kapcsolódó szakmai tartalmak**

Az angol nyelv a jelen képzésben elsősorban az énekes, szöveges angol nyelvű alkotásokon keresztül kapcsolódik a tanuláshoz.

* 1. **Témakörök**
		1. ***Angol nyelv gyakorlata 31 óra***

Az iskola pedagógiai programjában meghatározott témakörökben az órákon és azokon kívül szükséges a nyelv folyamatos gyakorlása. Ehhez a tanórákat a felkészülési segítséget nyújtják.

* + 1. ***Angol szakmai nyelv 36 óra***

A zenében és annak környezetében használt kifejezések megismerése, elsajátítása.

* 1. **A képzés javasolt helyszíne (ajánlás)**

*tanterem*

* 1. **A tantárgy elsajátítása során alkalmazható sajátos módszerek, tanulói tevékenységformák (ajánlás)**
		1. **A tantárgy elsajátítása során alkalmazható sajátos módszerek (ajánlás)**
		2. **A tantárgy elsajátítása során alkalmazható tanulói tevékenységformák (ajánlás)**
	2. **A tantárgy értékelésének módja**

A nemzeti köznevelésről szóló 2011. évi CXC. törvény. 54. § (2) a) pontja szerinti értékeléssel.

1. **Angol szakmai nyelvismeret elmélete tantárgy 134 óra**
	1. **A tantárgy tanításának célja**

Cél, hogy a tanulók

* ismerjék és alkalmazzák az alapvető nyelvtani szabályokat
* rendelkezzenek egy közép szintű szókinccsel az általános témákban,
* fejlesszék idegen nyelvi beszédértési és kommunikációs képességüket,
* ismerjék és tudják használni a legfontosabb zenei szakkifejezéseket, instrukciókat.

Csak ismertet szintjén - külföldi munka-és kiadói szerződések fogalmai

Megértés szintjén - általános társalgási témák szókincse

Alkalmazás szintjén - a szakma gyakorlásához szükséges kommunikáció

* 1. **Kapcsolódó szakmai tartalmak**

Az angol nyelv a jelen képzésben elsősorban az énekes, szöveges angol nyelvű alkotásokon keresztül kapcsolódik a tanuláshoz.

* 1. **Témakörök**
		1. ***Angol nyelv elmélete 67 óra***

Felzárkóztatás (akik nem tanultak idegen nyelvet, vagy nem ezt az idegen nyelvet tanulták középiskolában)

* bemutatkozás
* hat alapvető igeidő
* névelők
* névmások
* óra használat
* időjárás
* fontosabb segédigék
* család
* Magyarország, Budapest
* kottajelzések angolul
* hangszerek és hangszeresek elnevezései

***Angol szakmai nyelv 67 óra***

komunikációs készség és képesség fejlesztése

* Kottajelzések II.
* My musical life (saját szakmai pálya)
* Curriculum vitae (önéletrajz)
* Join a band / Apply for a job (munkára jelentkezés, csatlakozás zenekarhoz)
* Kiszenekari gyakorlat kötelező anyagának szövegfordítása
* Hangszerek részei
* Munka – és kiadói szerződés tartalma és formája
* 1967-től rendezett zenei fesztiválok itthon és külföldön
* A magyar zenei élet, a zenészek helyzete 1989 előtt, után és napjainkban
* Illem, etikett, protokoll itthon, de főleg külföldön – Mit szabad, mit nem szabad?
* Intervals
* Scales
* Harmonies
* Life and inheritance of some famous musicians
* Translation of lyrics
* Band instuctions for ensembels / orchestra, chorus and big band workshop
* phrases and slangs,
* Sound system and other equipments
* Clothing and equipments for musicians
* The history of jazz, ragtime, …

(hangközök, skálák, harmóniák elnevezései, a kötelező tananyagban előforduló zenészek diszkográfiája, kötelező dalok szövegfordítása, zenekari utasítások, zenész szleng, alkalmi ruházat, technikai felszerelés, stúdiótechnikai fogalmak, könnyűzene története, zenekari kommunikáció – minden, ami próbán vagy színpadon kellhet)

* 1. **A képzés javasolt helyszíne (ajánlás)**

*tanterem*

* 1. **A tantárgy elsajátítása során alkalmazható sajátos módszerek, tanulói tevékenységformák (ajánlás)**
		1. **A tantárgy elsajátítása során alkalmazható sajátos módszerek (ajánlás)**
		2. **A tantárgy elsajátítása során alkalmazható tanulói tevékenységformák (ajánlás)**
	2. **A tantárgy értékelésének módja**

A nemzeti köznevelésről szóló 2011. évi CXC. törvény. 54. § (2) a) pontja szerinti értékeléssel.

1. **Zeneelmélet tantárgy 134 óra**
	1. **A tantárgy tanításának célja**

A zeneelmélet tárgy tanításának célja, hogy a tanuló a zenei nyelv sokoldalú megismerése révén tájékozódni tudjon a művek harmónia- és formavilágában. Olyan elméleti ismeretekre és zenei műveltségre tegyen szert, amely alkalmassá teszi a szórakoztató zenész szakképesítéssel betölthető munkakörök ellátására.

Hozzá kell, hogy segítse a hallgatókat a kottaolvasási készség kialakításához. Meg kell ismertesse a növendékeket a műfajok valamennyi zenei jelzésformájával.

Az általános zenei műveltséghez szükséges ismereteket kapjon meg a hallgató az órákon.

Ismertesse meg a növendékkel az előforduló legjellemzőbb stílusokkal.

E tárgy feladata, hogy a funkciókon túl ismertesse meg a zenemű összes elemét (ritmus, dallam, együtthangzás, forma, hangszín, dinamika), kölcsönhatásukat és szerepüket, mert csak így kaphat a tanuló világos képet a zenei nyelv összetevőiről.

Fejlessze a zenei hallást, formaérzéket, memóriát, áttekintőképességet, nagymértékben segítve ezzel a zenei megformálást, a művészi kifejezőkészséget, a gyakorlati muzsikálást.

* 1. **Kapcsolódó szakmai tartalmak**

A zeneelmélet a könnyű műfaj meghatározó elméleti tárgya, eltér a klasszikus elmélettől, ezért ismerete, vagy annak hiány kihat a zenei fejlődés minden szegmensére.

* 1. **Témakörök**
		1. ***Hangköztan, funkcióelmélet 67 óra***

Hangköztani alapfogalmak.

A konszonáns és a disszonáns hangközök tredecimáig.

A hangközintonálásokat le- és felfelé egyaránt, az összhangzattanban:

A hármashangzatok kialakulása és előfordulásuk a dúr és moll skálák egyes fokain.

A hármashangzatok fordításai, tánczenei jelölésük.

A hármasok lineáris funkcióelmélete.

A négyeshangzatok kialakulása (szeptimakkordok) előfordulásuk a dúr és moll skálák egyes fokain, továbbá tánczenei jelölésük.

A funkció fogalma.

A linearitás és a vertikalitás különbsége.

A hatos akkordok.

A szűkített és bővített harmóniák.

A kilences akkordok.

A felhangsor.

A 7/6, 9/6, 6/9, 11 és 13-as akkordok, valamint összes alterált változatai.

A suspend akkordok.

Műrészletek hallgatása, elemzése, harmóniai vázlat készítése és értelmezése

* + 1. ***Blues-skálák, stílusok 67 óra***

A funkcióelmélet alapjai.

 A harmóniák fűzései.

 Az autentikus zárlatok.

 A domináns - tonikai lépés.

 A plagáris és álzárlatok.

 A moll subdomináns.

 A nápolyi szext.

 A II-V-I. lépés dúr és moll tonalitásban.

 Az I-VI-II-V., az I-III-II-V. lépések.

 A váltó dominánsok elve.

 A moll domináns.

 A tonális kitérők.

 A blues fogalma.

A blues skálák, a blues hangok minden hangnemben és mindhárom funkcióban.

 Az orgonapont.

 A szórakoztató zenében előforduló jellemző stílusok és azok elemzése.

 Európai stílusok (bécsi és angol keringő, polka, galopp, csárdás stb.).

 Az észak-amerikai formák (slow, swing, shuffle, slow-rock, stb.).

A latin-amerikai stílusok (szamba, rumba, cha-cha, bossa-nova, pasodoble, tangók, bolerók, mambó, stb.).

 A populáris formák.

 A rock zene irányzatai.

 Napjaink stílusai.

* 1. **A képzés javasolt helyszíne (ajánlás)**

*tanterem, koncertterem*

* 1. **A tantárgy elsajátítása során alkalmazható sajátos módszerek, tanulói tevékenységformák (ajánlás)**
		1. **A tantárgy elsajátítása során alkalmazható sajátos módszerek (ajánlás)**
		2. **A tantárgy elsajátítása során alkalmazható tanulói tevékenységformák (ajánlás)**
	2. **A tantárgy értékelésének módja**

A nemzeti köznevelésről szóló 2011. évi CXC. törvény. 54. § (2) a) pontja szerinti értékeléssel.

1. **Szolfézs és könnyűzene történet tantárgy 268 óra**
	1. **A tantárgy tanításának célja**

A szolfézs tárgy tanításának célja, hogy segítse az általános zenei műveltség megalapozását és ismertesse meg a zenét, mint kifejezési formát a maga sajátos eszközeivel. A megszerzett zenei ismeretekre és készségekre alapozva fejlessze tovább a növendék tudását és képességeit. Segítse a tanulót az iskolában folytatandó hangszeres, elméleti és zenetörténeti tanulmányokban. Fejlessze az aktív zenéléshez szükséges képességeket és készségeket. Járuljon hozzá a széleskörű szakmai tudás megszerzéséhez, amely alkalmassá teszi a növendéket a szórakoztató zenész szakképesítés megszerzésével az emelt szintű végzettséget igénylő munkakörök ellátására.

* 1. **Kapcsolódó szakmai tartalmak**

A szolfézs, lévén az összes zenei tárgy elméleti alapja, így minden zenei tartalommal kapcsolatban áll.

* 1. **Témakörök**
		1. ***Készségfejlesztés 54 óra***

Arányok, szimmetriák megfigyelés a zenei anyagban az egyszerű 4-, 8-, 12-ütemes témákban, hallás után és kottából.

A feldolgozásra kerülő zenei anyag belső tagoltságának megfigyelése.

A részek viszonyának (azonosság, hasonlóság, különbség, ellentétesség) és arányainak felismerése, betűsémákba való foglalása.

Arányok, szimmetriák megfigyelése a szórakoztató zenei anyagban.

12- és 16-ütemes periódusok elemzése.

Ismertebb szórakoztató-zenei művek formai elemzése, hallás után.

Formai elemzések: szimmetrikus és aszimmetrikus formák.

Jellegzetes szórakoztató zenei formák (ütemszám, periódus, szerkezet).

Bluesformák.

* + 1. ***Ritmusérzék fejlesztés 54 óra***

Egyszerű ritmikai gyakorlatok, swinges 4/4, swingképletek egyszerű frazírozása.

Hangsúlytechnika, egyenletes beates lüktetés, gyakorlatok kopogva, tapsolva.

Az énekelt és meghallgatott zenei anyagból adódó ritmikai problémák, nehezebb ritmusképletek.

Egyszerű aszimmetrikus ritmusok és metrumok bevezetése és gyakorlása.

Többszólamú ritmusgyakorlatok olvasása, gyakorlása, egyszerűbb ritmusgyakorlatok leírása.

A triola gyakorlása két, a duola gyakorlása három lüktetéssel szemben.

Egy adott ritmus swinges, modern hangsúlyozása, frazírozása.

Kettő-négy-nyolc-tizenhat ütemes periódusok érzékelése a ritmus - figurációk folyamatában.

Adott dallamhoz ritmus rögtönzése.

Többszólamú ritmusok játéka - egyszerűbb függetlenítési gyakorlatok.

Ritmusdiktálás - pl. egy dallam vagy téma ritmus.

* + 1. ***Hallásképzés 54 óra***

12-ütemes blues-témák és a hozzátartozó basszusmenetek szétválasztása.

Az alap és szext-helyzetű hármashangzatok dúrban és mollban.

A három funkció előfordulási helyei és alkalmazása a bluesban.

Moduláció az V. és a IV. fok hangnemében.

Bővített kvint, szűkített kvart, bővített szekund, szűkített szeptim, bővített szext és szűkített terc éneklése és felismerése, hasonlóan az előző év gyakorlataihoz (megfelelő harmónia - sorozat segítségével).

Egyszerű akkordok éneklése bontva, játszása, leírása.

Hármasok és négyesek éneklése bontva, játszása, leírása.

Skálák éneklése és írása többszöri hallás után.

Dúr és moll hangsorok hét kereszt, hét bé előjegyzésig.

Diatonikus skálafokokra épülő hármasok és négyesek.

Új skálák és skálamodellek.

* + 1. ***Zenei írás, olvasás 54 óra***

A zenei anyagnak megfelelő egyszerű, legfeljebb egy periódus terjedelmű, egy-szólamú anyag lejegyzése.

Kétszólamú diktálás.

Rövid, 2-3-ütemes, könnyű példák fejben való megjegyzése egyszeri hallás után.

Egyszerűbb népdalok vagy blues-témák lapról éneklése.

Blues-témák lejegyzése hallás után.

Kétszólamú írás: basszusmenet + egyszólamú téma.

Könnyű kétszólamú dallam leírása hallás után.

Swing - gyakorlat lapról olvasása.

Három - négy- ötszólamú akkordsorok olvasása.

A tanult harmóniák és skálák írása.

Egyszerű táncdal témák leírása, funkciójelölő basszussal.

* + 1. ***A könnyű műfaj kiemelkedő alkotói, előadói 52 óra***

A korábbiakban tanultakra is figyelemmel, a tanulók saját maguk választása szerint, műfajuknak megfelelően, átfogóan tanulmányozzák a kiválasztott művész életútját, jelentős állomásait, és összegezik a kiválasztott művész jelentőségét az adott zenei műfaj tekintetében. Az ismeretek bemutatása történhet kiselőadás vagy írásban elkészített dolgozat formájában.

* 1. **A képzés javasolt helyszíne (ajánlás)**
	2. **A tantárgy elsajátítása során alkalmazható sajátos módszerek, tanulói tevékenységformák (ajánlás)**
		1. **A tantárgy elsajátítása során alkalmazható sajátos módszerek (ajánlás)**
		2. **A tantárgy elsajátítása során alkalmazható tanulói tevékenységformák (ajánlás)**
	3. **A tantárgy értékelésének módja**

A nemzeti köznevelésről szóló 2011. évi CXC. törvény. 54. § (2) a) pontja szerinti értékeléssel.

1. **Hangszerelés, zeneszerzés alapismeretek tantárgy 134 óra**
	1. **A tantárgy tanításának célja**

A tárgy tanításának célja, hogy a tanuló szerezzen alapvető ismereteket a hangszerelés és a zeneszerzés tudományágából.

* 1. **Kapcsolódó szakmai tartalmak**

Kapcsolódik valamennyi zenei elméleti és gyakorlati tartalomhoz.

* 1. **Témakörök**
		1. ***Hangszerelés alapismeretek 67 óra***

A hangszerelés alapjaival csak annak a tanulónak érdemes foglalkoznia, aki kiválóan olvas kottát, a zenei kulcsok között könnyen eligazodik, tisztában van a zeneelmélet ismereteivel és megfelelően elsajátította a szolfézs tárgy tudásanyagát. A hangszerelés alapismeretei során a tanuló megismeri az egyes hangszerek funkcióit a zenekaron belül, amelyek meghatározóak a hangszerelés alapvetésében. Tisztában van azzal, hogy melyek a ritmushangszerek, milyen feladatot látnak el, továbbá ismeri valamennyi a zenekarban található hangszer funkcióját, a fúvóskórusok, az énekkórusok (vokálok) a vonós hangszerek és hangszercsoportok, kamaraegyüttesek szerepét. A hangszerelés fogalma, a hangszerelés folyamata és az alapvetések megismerése a tárgya a tantárgynak.

* + 1. ***Zeneszerzési alapismeretek 67 óra***

A zeneszerzési alapismeretek nem nélkülözhetik a hangszerelési alapismereteknél felsorolt alapvető kompetenciákat. A zeneszerzés- miközben számos meghatározó szabály veszi körül – alapvetően abban különbözik a hangszereléstől, hogy a zeneszerzés olyan alkotási folyamat, amikor a zeneszerző valamilyen új, eredeti, előtte soha abban a formában meg nem írt zenealkotást hoz létre. A zeneszerzésnek nem feltétele az, hogy a mű hangszerelt legyen, a legfontosabb az, hogy a kreativitás, az önálló zenei gondolkodás, valami eredetit, újat hozzon létre.

* 1. **A képzés javasolt helyszíne (ajánlás)**
	2. **A tantárgy elsajátítása során alkalmazható sajátos módszerek, tanulói tevékenységformák (ajánlás)**
		1. **A tantárgy elsajátítása során alkalmazható sajátos módszerek (ajánlás)**
		2. **A tantárgy elsajátítása során alkalmazható tanulói tevékenységformák (ajánlás)**
	3. **A tantárgy értékelésének módja**

A nemzeti köznevelésről szóló 2011. évi CXC. törvény. 54. § (2) a) pontja szerinti értékeléssel.

**A**

**12076-16 azonosító számú**

**Szórakoztató zenész I. pedagógiai tevékenysége**

**megnevezésű**

**szakmai követelménymodul**

**tantárgyai, témakörei**

A 76120-16 azonosító számú Szórakoztató zenész I. pedagógiai tevékenysége megnevezésű szakmai követelménymodulhoz tartozó tantárgyak és témakörök oktatása során fejlesztendő kompetenciák

|  |  |  |
| --- | --- | --- |
|   | Pedagógiai elméleti ismeretek  | Pedagógiai gyakorlati ismeretek  |
| FELADATOK |
| Ismeri - a megismerési funkciókat- a tanulást, a tanuláselméleteket- a tanulásszervezés differenciális tanításelméleti összefüggéseit- a motivációt, a motiválást- a tanítás-tanulás célrendszerét- az oktatási folyamat célrendszerét- a pedagógiai értékelést- az oktatási folyamat szervezését és módszertanát- a szórakoztató zenész szakma tanulásának célrendszerét- a szórakoztató zene tanításának célrendszerét, módszereit, eszközrendszerét | x | x |
| Kialakítja a tanórai foglalkozások teendőit | x | x |
| Óratervet készít | x | x |
| Megtervezi a gyakorlati órát és annak szakaszait | x | x |
| Levezeti a gyakorlati órát | x | x |
| Folyamatosan követi a tanulók tevékenységét, teljesítményét | x | x |
| Értékeli a tanulói teljesítményeket  | x | x |
| Feldolgozza a tanulói teljesítmények értékeléseit | x | x |
| A tanulóval közösen értékeli a teljesítményt, figyelembe veszi a tanulói egyéniség egyediségét | x | x |
| Segíti a tanulót a szabadidős tevékenységében | x | x |
| SZAKMAI ISMERETEK |
| A tanulókra vonatkozó jogszabályok | x |  |
| Az intézmények működésére vonatkozó jogszabályok | x |  |
| Köznevelési, szakképzési jogszabályok, fogalmak | x |  |
| Nevelési, oktatási, képzési intézmény működési szabályai | x |  |
| A nevelés, oktatás alapdokumentumai | x |  |
| Oktatástechnikai eszközök kezelése, elemi karbantartási teendői |  | x |
| Egyéni és csoportos foglalkozásokat meghatározó pedagógiai és pszichológiai jellemzők, feltételek | x | x |
| Tanulás módszertan | x | x |
| Kommunikációs ismeretek | x |  |
| SZAKMAI KÉSZSÉGEK |
| Köznyelvi beszédkészség |  x |  |
| Tanulásmódszertan alkalmazása, metakommunikációs eszközök használata |  x |  |
| Telekommunikációs és irodai eszközök használata |  x |  |
| SZEMÉLYES KOMPETENCIÁK |
| Csapatmunka |  x | x |
| Önállóság |  x | x |
| TÁRSAS KOMPETENCIÁK |
| Kapcsolatteremtő készség |  x | x |
| Segítőkészség | x  | x |
| Konfliktusmegoldó készség |   | x |
| Empatikus készség |  | x |
| MÓDSZERKOMPETENCIÁK |
| Információgyűjtés |  x | x |
| Rendszerező képesség |  x |  |
| Kreativitás, ötletgazdagság |  x | x |
| Áttekintő készség | x |  |

1. **Pedagógiai elméleti ismeretek tantárgy 201 óra**
	1. **A tantárgy tanításának célja**

A képzés célja az, hogy a tanulók szerezzenek alapvető ismereteket a személyiség fejlődéséről, a tanuláshoz szükséges legfontosabb pszichikus funkciókról. Ismerjék meg a tanítás/tanulás célrendszerét, módszereit, eszközrendszerét, a pedagógiai értékelés jellemzőit. Legyenek képesek a szórakoztató zenész szakképesítéssel összefüggően gyakorlati óra megtervezésére és levezetésére a pedagógia eszközrendszerének és normáinak felhasználásával. A szórakoztató zenész szakma jelenleg nem tanulható felsőfokú intézményben, ezért kiemelt jelentőségű az, hogy az emelt szintű szakképzettséget szerző tanulók képesek legyenek megoldani a szakképesítés gyakorlati tárgyainak oktatási, képzési feladatait is.

* 1. **Kapcsolódó szakmai tartalmak**

A tantárgy tanulása során az összes szakmai tartalom és azok megtanításának elméleti módszertana szóba kerül, így szervesen kapcsolódik a zenei tartalmakhoz is.

* 1. **Témakörök**
		1. ***A megismerési funkciók 34 óra***

Az érzékelés és észlelés helye és szerepe a megismerésben.

 A figyelem.

 Az emlékezés, a bevésés, megőrzés, felejtés és reprodukció.

 A képzelet.

 A gondolkodás, problémamegoldás és kreativitás.

 Az érdeklődés, képesség és tehetség.

Irodalom: Geréb Gy. (szerk.): Pszichológia /Tankönyvkiadó, Bp. 1984.) – megfelelő fejezetek

 A pszichikus funkciók fejlődése

Irodalom: Geréb Gy. (szerk.): Pszichológia /Tankönyvkiadó, Bp. 1984.) – megfelelő fejezete

* + 1. ***A tanulás, tanuláselméletek 34 óra***

A tanulás fogalma, fajtái.

 Tanuláselméletek.

 A motiválás, aktivizálás, megerősítés.

Irodalom: Báthory Z.: Tanulók, iskolák – különbségek / Tankönyvkiadó, Bp. 1992. – megfelelő fejezet/

Ajánlott: Keményné dr. Pálffy K.: Bevezetés a pszichológiába /Tankönyvkiadó, Bp. 1989. – megfelelő fejezet/

 A tanulásszervezés differenciális tanításelméleti összefüggései.

 A tanulók közötti különbségek. Iskolák közötti különbségek.

 Differenciálás az iskolarendszeren belül.

 Differenciálás a tanulásszervezésben.

 Multikulturális társadalom – interkulturális nevelés

Irodalom: Báthory Z.: Tanulók, iskolák – különbségek / Tankönyvkiadó, Bp. 1992. – megfelelő fejezet/

* + 1. ***Motiváció, motiválás 34 óra***

A motiváció fogalma.

 Az alapvető és magasabb rendű motívumok.

 A motívumok hierearchiája.

 A teljesítménymotiváció és igényszint, siker – kudarc.

 A tanulás motivációjának biztosítása.

Irodalom: Báthory Z.: Tanulók, iskolák – különbségek / Tankönyvkiadó, Bp. 1992. – megfelelő fejezet/

Keményné dr. Pálffy K.: Bevezetés a pszichológiába /Tankönyvkiadó, Bp. 1989. – megfelelő fejezet/

* + 1. ***A tanítás – tanulás célrendszere 34 óra***

Értékek – célok.

 A tananyagszervezés néhány kérdése.

 Követelmények.

 Tanterv.

Irodalom: Báthory Z.: Tanulók, iskolák – különbségek / Tankönyvkiadó, Bp. 1992. – megfelelő fejezet/

* + 1. ***Az oktatás szerkezete 34 óra***

A figyelem felkeltése.

 Új ismeretek.

 Felidézés.

 Általánosítás.

 Rendszerezés, rögzítés.

 Alkalmazás (visszacsatolás).

Irodalom: Nagy S.: Az oktatás folyamata és módszerei /Volos BT, Bp. 1993. – megfelelő fejezet./

 A pedagógiai értékelés

 Értékelési funkciók és feladatok.

 Az ellenőrzés és értékelés, önellenőrzés és önértékelés.

 A tanulók értékelése.

 A tanulási – tanítási folyamat értékelése.

 Vizsga- vizsgarendszer.

Irodalom: Báthory Z.: Tanulók, iskolák – különbségek / Tankönyvkiadó, Bp. 1992. – megfelelő fejezet/

Nagy S.: Az oktatás folyamata és módszerei /Volos BT, Bp. 1993. – megfelelő fejezet./

* + 1. ***Az oktatás szervezése 31 óra***

 A tanítás – tanulás színterei.

 A tanítási óra, változatai.

 A tanítás - tanulás infrastruktúrája

 Az oktatási folyamat tervezése.

 Tanítási módszerek, stratégiák.

 A pedagógussal szemben támasztott követelmények.

 Irodalom: Báthory Z.: Tanulók, iskolák – különbségek / Tankönyvkiadó, Bp. 1992. – megfelelő fejezet/

 Nagy S.: Az oktatás folyamata és módszerei /Volos BT, Bp. 1993. – megfelelő fejezet./

Taneszközök az oktatási folyamatban

 A taneszközök funkciója.

 Az oktatástechnológia.

 A taneszközök kiválasztásának szempontjai.

Irodalom: Nagy S.: Az oktatás folyamata és módszerei /Volos BT, Bp. 1993. – megfelelő fejezet./A témakör részletes kifejtése

* 1. **A képzés javasolt helyszíne (ajánlás)**
	2. **A tantárgy elsajátítása során alkalmazható sajátos módszerek, tanulói tevékenységformák (ajánlás)**
		1. **A tantárgy elsajátítása során alkalmazható sajátos módszerek (ajánlás)**
		2. **A tantárgy elsajátítása során alkalmazható tanulói tevékenységformák (ajánlás)**
	3. **A tantárgy értékelésének módja**

A nemzeti köznevelésről szóló 2011. évi CXC. törvény. 54. § (2) a) pontja szerinti értékeléssel.

1. **Pedagógiai gyakorlati ismeretek tantárgy 201 óra**
	1. **A tantárgy tanításának célja**

A tantárgy tanításának a célja az, hogy a képzés során a tanulók szerezzenek alapvető ismereteket a személyiség fejlődéséről, a tanuláshoz szükséges legfontosabb pszichikus funkciókról. Ismerjék meg a tanítás/tanulás célrendszerét, módszereit, eszközrendszerét, a pedagógiai értékelés jellemzőit.

A szórakoztató zenész szakma jelenleg nem tanulható felsőfokú intézményben, ezért kiemelt jelentőségű az, hogy az emelt szintű szakképzettséget szerző tanulók képesek legyenek megoldani a szakképesítés gyakorlati tárgyainak oktatási, képzési feladatait is.

* 1. **Kapcsolódó szakmai tartalmak**

A tantárgy tanulása során az összes szakmai tartalom és azok megtanításának gyakorlati módszertana szóba kerül, így szervesen kapcsolódik a zenei tartalmakhoz is.

* 1. **Témakörök**
		1. ***Hospitálás 101 óra***

Gyakorlati órák látogatása.

Az órákon szerzett tapasztalatok összevetése az elméleti tanulmányokkal.

A különböző tanítási módszerek megfigyelése, alkalmazásának felismerése.

A tanulók aktivitása, részvétele az órai munkában.

* + 1. ***Tanítási gyakorlat 100 óra***

 A tanult ismeretek alkalmazása gyakorlati óra megtartásával.

Az óravázlat elkészítése.

A tanulók aktivitásának mérése.

A tanulói teljesítmények értékelése.

* 1. **A képzés javasolt helyszíne (ajánlás)**
	2. **A tantárgy elsajátítása során alkalmazható sajátos módszerek, tanulói tevékenységformák (ajánlás)**
		1. **A tantárgy elsajátítása során alkalmazható sajátos módszerek (ajánlás)**
		2. **A tantárgy elsajátítása során alkalmazható tanulói tevékenységformák (ajánlás)**
	3. **A tantárgy értékelésének módja**

A nemzeti köznevelésről szóló 2011. évi CXC. törvény. 54. § (2) a) pontja szerinti értékeléssel.